smcproject/ml-wiki-sentences huggingface dataset:
പെൺകുട്ടിയെ കളിയാക്കിയ സംഭവം നടന്നിട്ടില്ലെന്നും, പകരം സച്ചിൻ, ഗൗരവ് എന്നീ സഹോദരങ്ങൾ ഒരു മോട്ടോർസൈക്കിൾ അപകടവുമായി ബന്ധപ്പെട്ട്, ഷാനവാസ് ഖുറേഷിയുമായി വഴക്കടിക്കുകയും അതിനെതുടർന്ന് ഖുറേഷി കൊല്ലപ്പെടുകയായിരുന്നു എന്നാണ് പോലീസ് രേഖകൾ പറയുന്നത്.
കാവാൽ എന്ന ഗ്രാമത്തിൽ താൻ ഇതുവരെ പോയിട്ടില്ലെന്നും, ഷാനവാസ് എന്ന ഒരാളെ അറിയുകപോലുമില്ലെന്നുമാണ് പീഡനത്തിനു വിധേയയായി എന്നു പറയപ്പെടുന്ന പെൺകുട്ടി ദേശീയ മാധ്യമമായ ന്യൂഡെൽഹി ടെലിവിഷനു നൽകിയ ഒരു അഭിമുഖത്തിൽ പറഞ്ഞത്.
പോലീസ് തയ്യാറാക്കിയ പ്രഥമ വിവര റിപ്പോർട്ടിൽ സച്ചിൻ സിങും, ഗൗരവ് സിങും മാത്രമാണ് കുറ്റക്കാർ, ഷാനവാസിന്റെ കൊലപാതകമാണ് ഇവരിൽ ആരോപിച്ചിരിക്കുന്ന കുറ്റം.
സച്ചിനും, ഗൗരവും ഉൾപ്പെടെ ഏഴോളം പേർ, ഷാനവാസിന്റെ വീട്ടിൽ അതിക്രമിച്ചു കടന്ന്, അയാളെ പുറത്തിറക്കി കത്തിയും, വാളുമുപയോഗിച്ച് കൊലപ്പെടുത്തി എന്നതാണ് കേസ്.
ഗൗരവ് ഉൾപ്പെട്ട ഒരു ബൈക്ക് അപകടകേസുമായി ബന്ധപ്പെട്ടാണത്രെ ഈ കൊലപാതകം അരങ്ങേറിയത്.
എന്നാൽ ഈ സംഭവം രണ്ടു സമുദായക്കാർ തമ്മിലുള്ള കലാപത്തിലാണ് അവസാനിച്ചത്.
ഈ സംഘർഷത്തെത്തുടർന്ന് മൂന്നുപേരുടെ മൃതശരീരം പോലീസ് കണ്ടെടുത്തു.
പോലീസിന്റെ ഇടപെടൽ കൊണ്ട് സ്ഥിതി താൽക്കാലികമായി നിയന്ത്രണാധീനമായി.
സെപ്തംബറിൽ വീണ്ടും സംഘർഷം പൊട്ടിപ്പടരുകയും, ഒരു മാധ്യമപ്രവർത്തകയുൾപ്പടെ 11 പേർ കൊല്ലപ്പെടുകയും ചെയ്തു.
സ്ഥിതിഗതികൾ നിയന്ത്രണാധീനമാക്കാൻ പട്ടാളം രംഗത്തിറങ്ങി.
ജൗലി കനാൽ സംഭവം
മൂന്നു പേർ കലാപത്തിൽ കൊല്ലപ്പെട്ട വിവരം, പെട്ടെന്നു തന്നെ നഗരത്തിൽ പരന്നു.
കൂടാതെ, ബഹുജൻ സമാജ്വാദി പാർട്ടിയുടേയും, കോൺഗ്രസ്സിന്റേയും നേതാക്കൾ മുസ്ലിം സമുദായക്കാർ വെള്ളിയാഴ്ച പ്രാർത്ഥനക്കു ശേഷം നടത്തിയ മീറ്റിങുകളിൽ ചെന്ന് കൊല്ലപ്പെട്ടവർക്ക് നീതി ലഭിക്കണമെന്നാവശ്യപ്പെട്ട് പ്രസംഗങ്ങൾ നടത്തുകയുണ്ടായി.
ഭാരതീയ ജനതാ പാർട്ടിയിലെ ചില നേതാക്കൾ പ്രകോപനപരമായ ചില പ്രസംഗങ്ങളിലൂടെ, സ്ഥലത്തെ കർഷക സമൂഹത്തെ കലാപങ്ങളിലേക്കിറങ്ങുവാൻ പ്രേരിപ്പിക്കുകയും ചെയ്തു.
രണ്ടു സംഭവങ്ങളിലും നേതാക്കൾക്കെതിരേ പോലീസ് കേസെടുക്കുകയുണ്ടായി.
അടുത്ത രണ്ടാഴ്ച, അത്ര ഗുരുതരമല്ലാത്ത രീതിയിലാണെങ്കിൽപോലും, ഇരു വിഭാഗങ്ങൾ തമ്മിൽ സംഘർഷം നിലനിന്നിരുന്നു.
സെപ്തംബർ ഏഴിന്, ജൗലി കനാൽ എന്ന സ്ഥലത്തു വെച്ച് ഒരു സമ്മേളനം കഴിഞ്ഞു വരുകയായിരുന്ന 2000 ഓളം വരുന്ന ജാട്ട് സമുദായക്കാരെ,  മുസ്ലീമുകൾ ആധുനിക ആയുധങ്ങൾ ഉപയോഗിച്ച് പതിയിരുന്നാക്രമിച്ചു.
കൃഷിക്കായി ഉപയോഗിക്കുന്ന ട്രാക്ടറുകളും, സ്വകാര്യ മോട്ടോർബൈക്കുകളും ജനക്കൂട്ടം തീവെച്ചു.
ദൃക്സാക്ഷികളുടെ വിവരണമനുസരിച്ച്, അക്രമികൾ ആളുകളെ കൊലപ്പെടുത്തിയശേഷം മൃതദേഹങ്ങൾ സമീപത്തുള്ള ഗംഗാ കനാലിലേക്കു വലിച്ചെറിഞ്ഞു.
ആറു മൃതശരീരങ്ങൾ പോലീസ് കണ്ടെടുത്തു, നിരവധി പേരെ കാണാതായിട്ടുണ്ടെന്ന് റിപ്പോർട്ടുകൾ ഉണ്ടായി.
മൂന്നു പേരുടെ മൃതദേശങ്ങൾ, അക്രമപ്രദേശത്തു നിന്നും, മൂന്നുപേരുടേത് കനാലിൽ നിന്നുമാണ് കണ്ടെടുത്തത്.
നിരവധി പേരെ കാണാതായിട്ടുണ്ടെന്ന് സ്ഥലം സന്ദർശിച്ച ജില്ലാ ജഡ്ജി പ്രസ്താവിച്ചു, എന്നാൽ കാണാതയവർ കൊല്ലപ്പെട്ടിട്ടുണ്ടോ, അതോ അക്രമം നടന്നപ്പോൾ ഗ്രാമം വിട്ടോടിപ്പോയിട്ടുണ്ടോ എന്നന്വേഷിക്കണമെന്നും അദ്ദേഹം അഭിപ്രായപ്പെട്ടു.
ജൗലി കനാൽ സംഭവം നടക്കുമ്പോൾ സ്ഥലത്തുണ്ടായ പോലീസുദ്യോഗസ്ഥർ അക്രമികളെ തടയാതെ, വെറുതെ നോക്കി നിൽക്കുകയായിരുന്നുവെന്ന് ദൃക്സാക്ഷികൾ പറയുന്നു.
സംഭവത്തിന് ഉത്തരവാദികളായ മുസ്ലിം സമുദായക്കാർക്കെതിരേ പ്രതിഷേധവുമായി ഹൈന്ദവർ രംഗത്തെത്തി.
ഇത് കലാപം വീണ്ടും മൂർച്ഛിക്കാൻ ഇടയാക്കി.
ഒരു ടി.വി.ലേഖകയും, ഫോട്ടോഗ്രാഫറുമുൾപ്പടെ, 43 പേർ കൊല്ലപ്പെട്ടു.
ഇതോടെ, സൈന്യം രംഗത്തിറങ്ങുകയും, മുസ്സാഫർനഗറിലും, പരിസരപ്രദേശങ്ങളിലും കർഫ്യൂ പ്രഖ്യാപിക്കുകയും ചെയ്തു.
സൈന്യം നിയന്ത്രണമേറ്റെടുത്തെങ്കിലും, അടുത്ത മൂന്നു ദിവസം കൂടി രംഗം കലുഷിതമായിരുന്നു.
മുസ്സോളിനി ഇംഗ്ലീഷ് വിലാസം https://ml.wikipedia.org/wiki/Benito_Mussolini മുൻ കമ്മ്യൂണിസ്റ്റ് രാഷ്ട്രീയക്കാരൻ നിക്കോള ബോംബാച്ചി, ഡ്യൂസ് ബെനിറ്റോ മുസ്സോളിനി, അദ്ദേഹത്തിന്റെ വിശ്വസ്ത കാമുകൻ ക്ലാര പെറ്റാച്ചി, മന്ത്രി അലസാന്ദ്രോ പാവോലിനി, പ്രശസ്ത ഫാസിസ്റ്റ് രാഷ്ട്രീയക്കാരൻ അക്കില്ലെ സ്റ്റാറസ് എന്നിവരുടെ ചേതനയറ്റ ശരീരങ്ങൾ ഇടത്തുനിന്ന് വലത്തോട്ട് പ്ലാസ ലോറെറ്റോയിൽ പ്രദർശിപ്പിച്ചിരിക്കുന്നത് കാണാം.
1945-ൽ മിലാൻ നഗരം.
1922 മുതൽ 1943-ൽ അധികാരഭ്രഷ്ടനാകപ്പെടുന്നതു വരെ ഇറ്റലിയുടെ പ്രധാനമന്ത്രിയായിരുന്നു ബനിറ്റോ അമിൽക്കരേ അന്ത്രിയാ മുസ്സോളിനി (1883 ജൂലൈ 29 - 1945 ഏപ്രിൽ 28 ).
ദേശീയതയും സൈനികാധിപത്യവും കമ്യൂണിസ്റ്റ് വിരുദ്ധതയും ചേർന്ന ഫാസിസ്റ്റ് ഭരണക്രമം ഇറ്റലിയിൽ രൂപപ്പെടുത്തിയെടുത്തത് മുസ്സോളിനിയാണ്‌.
ജർമ്മനിയിലെ നാസി നേതാവായിരുന്ന ഹിറ്റ്ലറുമായി മുസ്സോളിനി അടുത്ത ബന്ധം പുലർത്തിയിരുന്നു.
നാസി ജർമ്മനിയോടൊപ്പം അച്ചുതണ്ടുശക്തികളിൽ പങ്കാളിയായി മുസ്സോളിനിയുടെ ഇറ്റലി 1940 ജൂൺ മാസം രണ്ടാം ലോകമഹായുദ്ധത്തിൽ പങ്കു ചേർന്നു.
മൂന്നു വർഷങ്ങൾക്കു ശേഷം സഖ്യകക്ഷികൾ ഇറ്റലിയിൽ കടക്കുകയും തെക്കൻ ഇറ്റലിയുടെ ഭൂരിഭാഗം കൈവശപ്പെടുത്തുകയും ചെയ്തു.
1945 ഏപ്രിൽ മാസത്തിൽ ഓസ്ട്രിയയിലേക്ക് രക്ഷപെടാൻ ശ്രമിക്കവേ കോമോ തടാകത്തിനടുത്ത് വച്ച് കമ്യൂണിസ്റ്റ് ഗറില്ലകൾ പിടികൂടി വധിച്ചു.
തുടർന്ന് മിലാനിലേക്ക് കൊണ്ടുവന്ന മൃതദേഹം തലകീഴായി കെട്ടിത്തൂക്കി അപമാനിച്ചു.
1883 ജുലൈ‌ 29-ന്‌ ഇറ്റലിയിലെ ഡോവിയയിൽ ജനിച്ചു.
മുസ്സോളിനിയുടെ പിതാവ്‌ ഒരു കൊല്ലപണിക്കരനായിരുന്നു.
പിതാവിനെപ്പോലെ സോഷ്യലിസ്റ്റ്‌ ചിന്താഗതിക്കാരനായിതീർന്ന മുസ്സോളിനി അദ്ധ്യാപകനായി, സൈനികനായി പിന്നെ പത്രപ്രവർത്തകനും.
1919 മാർച്ചിൽ ആരംഭിച്ച ഫാസിസ്റ്റ്‌ പ്രസ്ഥാനത്തിലൂടെ ആളുകളെ സംഘടിപ്പിച്ച്‌ ശക്തിയാർജിച്ച മുസ്സോളിനിയെ മന്ത്രിസഭയുണ്ടാക്കാൻ രാജാവ്‌ ക്ഷണിച്ചു.
1925-ൽ രാഷ്‌ട്രത്തലവനായി.
അവലംബം ↑ John Pollard (1998).
"Mussolini's Rival's: The Limits of the Personality Cult in Fascist Italy," New Perspective 4(2).
http://www.users.globalnet.co.uk/~semp/facistitaly.htm 1 2 {{ cite book }} : | access-date= requires | url= ( help ) ; | archive-url= requires | url= ( help ) ; External link in | chapterurl= ( help ) ; Unknown parameter | chapterurl= ignored ( | chapter-url= suggested) ( help ) ↑ "But Mussolini talked in two tongues. By 1922 this former republican was reassuring the officer corps he was in favour of the monarchy. The ex-atheist was singing the praises of the Catholic church."
The resistible rise of Benito Mussolini and Italy's fascists Archived 2012-02-06 at the Wayback Machine .
, Socialist Worker Online, 16 November 2002, issue 1826 (Accessed 6 June 2007)
മുസ്‌നദ് അബൂഹനീഫ
ഇമാം അബൂഹനീഫ ക്രോഡീകരിച്ചതെന്ന് കരുതപ്പെടുന്ന ഒരു ഹദീഥ് സമാഹാരമാണ് മുസ്‌നദ് അബൂഹനീഫ ( അറബി : مسند أبو حنيفة ‬ ) .
അദ്ദേഹത്തിന്റെ ശിഷ്യന്മാരാണ് ഇത് എഴുതിയതും ക്രോഡീകരിച്ചതും.
പ്രവാചകൻ മുഹമ്മദിന് ശേഷം ആദ്യം ക്രോഡീകരിക്കപ്പെട്ട ഒരു ഹദീഥ് സമാഹാരമായിരുന്നു ഇത് .
അഞ്ഞൂറോളം ഹദീഥുകൾ ഈ സമാഹാരത്തിൽ രേഖപ്പെടുത്തപ്പെട്ടിട്ടുണ്ട്.
ഇതും കാണുക മുസ്നാദ് അൽ ഷാഫി മുസ്നാദ് അഹ്മദ് ബിൻ ഹൻബാൽ മുവാറ്റ മാലിക് സിഹാഹുസ്സിത്ത മജ്മ അൽ സവാഇദ് അവലംബം
ഫ്രാൻസെസ് അഡെലൈൻ സിവാർഡ് ഇംഗ്ലീഷ് വിലാസം https://ml.wikipedia.org/wiki/Frances_Adeline_Seward ഫ്രെഡറിക് സിവാർഡിനെ വെടിവച്ചുകൊല്ലാൻ ശ്രമിച്ചതിന് ശേഷം ലൂയിസ് പവൽ അദ്ദേഹത്തെ ആക്രമിക്കുന്നു.
ഫ്രാൻസെസ് അഡെലൈൻ മില്ലർ സിവാർഡ് (ജീവിതകാലം : സെപ്റ്റംബർ 25, 1805 – ജൂൺ 21, 1865) ന്യൂയോർക്ക് ഗവർണ്ണറും ന്യൂയോർക്ക് നിയമസഭയിലെ സെനറ്ററും പ്രസിഡൻറ് എബ്രഹാം ലിങ്കൺ പ്രസിഡൻറായിരുന്നപ്പോൾ അദ്ദേഹത്തിനു കീഴിൽ അമേരിക്കൻ ഐക്യനാടുകളുടെ സ്റ്റേറ്റ് സെക്രട്ടറിയുമായിരുന്ന വില്ല്യം ഹെൻഡ്രി സിവാർഡിൻറെ പത്നിയുമായിരുന്നു.
വില്ല്യം എച്ച്. സിവാർഡ് ന്യൂയോർക്ക് ഗവർണ്ണറായിരുന്നപ്പോൾ ഫ്രാൻസെസ് ന്യൂയോർക്കിലെ പ്രഥമവനിതയായിരുന്നു.
ന്യൂയോർക്കിലെ കയൂഗ കൌണ്ടിയിൽ 1805 സെപ്റ്റംബർ 25 നാണ് ജനിച്ചത്.
ഒരു ജഡ്ജായിരുന്ന എലിജാ മില്ലറുടെയും (1772–1851) മസാച്ചുസെറ്റ്സിലെ വില്ല്യംസ്ടൌണിൽ ജനിച്ച ഹന്നാ ഫൂട്ടെ മില്ലറുടെയും (1778–1811) മകളായിട്ടായിരുന്നു ജനനം.
ഇന്ന് “ എമ്മ വില്ലാർഡ് സ്കൂൾ ” എന്നറിയപ്പെടുന്ന പഴയ ട്രോയ് ഫീമെയിൽ സെമിനാരിയിലാണ് ഫ്രാൻസെസ് വിദ്യാഭ്യാസം ചെയ്തത്.
ഫ്രാൻസെസ് “അടിമത്തവിരുദ്ധ പ്രസ്ഥാന”ത്തെ ശക്തമായി പിന്തുണച്ചിരുന്നു.
അടിമത്തം അവസാനിപ്പിക്കുന്നിനുവേണ്ടിയുള്ള ഈ പ്രസ്ഥാനം അമേരിക്കൻ ആഭ്യന്തര യുദ്ധവേളയിലും അതിനു മുമ്പും കരുത്താർജ്ജിച്ചിരുന്നു.
അക്കാലത്ത് ഭൂരിപക്ഷം അടിമകളും ആഫ്രിക്കയിൽ നിന്നുള്ളവരായിരുന്നെങ്കിലും ആയിരക്കണക്കിന് തദ്ദേശീയ ഇന്ത്യൻ വർഗ്ഗക്കാരും അടിമകളാക്കപ്പെട്ടിരുന്നു.
പതിനെട്ടാം നൂറ്റാണ്ടിൽ 6 മില്ല്യൺ ആഫ്രിക്കക്കാരെ അടിമകളാക്കി അമേരിക്കൻ ഭൂഖണ്ഡത്തിൽ‌ എത്തിച്ചിരുന്നു.
ഇതിൽ മൂന്നിലൊന്നും ബ്രിട്ടീഷ് കപ്പലുകളിൽ വടക്കൻ അമേരിക്കയിലേയ്ക്കായിരുന്നു.
സിവാർഡ് കുടുംബം അഭയാർത്ഥികളായ അടിമകൾക്ക് ഔബണിലുള്ള കുടുംബസ്ഥലത്ത് താമസസൌകര്യം ഒരുക്കിയിരുന്നു.
സിവാർഡിൻറെ തുടരെയുള്ള യാത്രകളും രാഷ്ട്രീയപരിപാടികളും അടിമത്തവിരുദ്ധ പ്രസ്ഥാനത്തിൽ സജീവമായി പ്രവർത്തിക്കുവാൻ ഫ്രാൻസെസിന് അവസരം ലഭിച്ചു.
1865 ഏപ്രിൽ 14 ന് ഫ്രാൻസെസിൻറെ ഭർത്താവായ വില്ല്യം സിവാര്ഡിനു മേൽ ഭവനത്തിൽ വച്ചു നടന്ന വധശ്രമത്തിൽ മക്കളായ ഫ്രെഡറിക്, അഗസ്റ്റസ് എന്നിവർക്കും പരിക്കേറ്റിരുന്നു.
ലെവിസ് പവൽ എന്നയാളാണ് അക്രമത്തിനു പിന്നിൽ പ്രവർത്തിച്ചത്.
ഇയാൾ ജോൺ വിൽക്കെസ് ബൂത്തിനോടൊപ്പം പ്രവർത്തിച്ച ഗൂഢാലോചനക്കാരിലൊരാളാണെന്നു വിശ്വസിക്കപ്പെടുന്നു.
അതേ രാത്രിതന്നെ പ്രസിഡൻറ് എബ്രഹം ലിങ്കണും കൊല്ലപ്പെട്ടിരുന്നു.
ഈ ആക്രമണം ഫ്രാൻസെസിനു തൻറെ കുടുംബത്തിൻറെ സുരക്ഷയെക്കുറിച്ച് ഉൽക്കണ്ഠയ്ക്കു കാരണമായി.
പരിക്കുകളുടെ ഫലമായി ഫ്രെഡറിക് മരണപ്പെടുമെന്നു ഭയപ്പെട്ടുവെങ്കിലും അദ്ദേഹം പരിക്കുകളിൽനിന്നു മോചിതനായി.
1824 ഒക്ടോബർ 20 നാണ് ന്യൂയോർക്ക് അറ്റോർണിയായിരുന്ന വില്ല്യം ഹെൻഡ്രി സിവാർഡിനെ (1801-1872) ഫ്രാൻസെസ് വിവാഹം കഴിക്കുന്നത്.
1821 ൽ സഹപാഠിയായിരുന്ന വില്ല്യം സിവാർഡിൻറെ സഹോദരി വഴിയായിരുന്നു ഫ്രാൻസെസിന് അദ്ദേഹത്തെ പരിചയപ്പെടുന്നത്.
ഈ ദമ്പതികൾക്ക് 5 കുട്ടികളായിരുന്നു ഉണ്ടായിരുന്നത്.
·        അഗസ്റ്റിൻ ഹെൻഡ്രി സീവാർഡ് (1826–1876)
·        ഫ്രെഡറിക് വില്ല്യം സിവാർഡ് (1830–1915)
·        കൊർണീലിയ സിവാർഡ് (1836–1837), ചെറുപ്രായത്തിൽ സ്മോൾപോക്സിനാൽ മരണപ്പെട്ടു.
·        വില്ല്യം ഹെൻഡ്രി സിവാർഡ്, Jr. (1839–1920)
·        ഫ്രാൻസെസ് അഡലൈൻ “ഫാനി” സിവാർഡ് (1844–1866)
1865 ജൂൺ 21 ന്, വധശ്രമത്തിന് 2 മാസങ്ങൾക്കു ശേഷം ഫ്രാൻസസ് ഹൃദയാഘാതത്താൽ അന്തരിച്ചു.
ന്യൂയോർക്കിലെ ഔബണിലുള്ള ഫോർട്ട് ഹിൽ സെമിത്തേരിയിൽ അന്ത്യകർമ്മങ്ങൾ നടന്നു.
അവർ മരണപ്പെട്ട് ഏതാനും വർഷങ്ങൾക്കു ശേഷം 1870 ൽ വില്ല്യം സിവാർഡ് ഔപചാരികമായി ഒലിവ് റിസ്ലിയെ (1841-1908) ദത്തെടുത്ത് ഒപ്പം കൂട്ടി.
ഫ്രാൻസിസ്കോ സർദിൻ‌ഹ ഇംഗ്ലീഷ് വിലാസം https://ml.wikipedia.org/wiki/Francisco_Sardinha
ഒരു ഇന്ത്യൻ രാഷ്ട്രീയക്കാരനാണ് ഫ്രാൻസിസ്കോ സർദിൻ‌ഹ (ജനനം: 15 ഏപ്രിൽ 1946).
1999 നവംബർ 24 മുതൽ 2000 ഒക്ടോബർ 23 വരെ ഗോവ മുഖ്യമന്ത്രിയായിരുന്നു.
ഇപ്പോൾ ഇന്ത്യൻ നാഷണൽ കോൺഗ്രസ് പാർട്ടിയിലെ അംഗമാണ്.
1977-1994 വരെ ഗോവ നിയമസഭയിൽ അംഗമായിരുന്നു സർദിൻഹ, പ്രതാപ്‌സിംഗ് റാണെ മുഖ്യമന്ത്രിയുടെ കീഴിൽ ഗോവ സർക്കാരിൽ നിരവധി വകുപ്പുകൾ വഹിച്ചു.
ഗോവയിലെ മോർമുഗാവോ നിയോജകമണ്ഡലത്തിൽ നിന്ന് 1998 ൽ പന്ത്രണ്ടാമത്തെ ലോക്സഭയിലേക്ക് തിരഞ്ഞെടുക്കപ്പെട്ടു .
1999 ൽ വീണ്ടും ഗോവ നിയമസഭയിൽ അംഗമായ അദ്ദേഹം 2007 വരെ അധികാരത്തിൽ തുടർന്നു.
1999 ൽ ഇന്ത്യൻ നാഷണൽ കോൺഗ്രസിൽ നിന്ന് പിരിഞ്ഞ് ഗോവ പീപ്പിൾസ് കോൺഗ്രസ് എന്ന പുതിയ രാഷ്ട്രീയ പാർട്ടി രൂപീകരിച്ച് സംസ്ഥാനത്ത് ഒരു സഖ്യ സർക്കാരിന്റെ മുഖ്യമന്ത്രിയായി.
2000 വരെ അദ്ദേഹം അധികാരത്തിൽ തുടർന്നു.
പിന്നീട് സർദിൻഹയുടെ ജിപിസി 2001 ഏപ്രിൽ 5 ന് ഇന്ത്യൻ നാഷണൽ കോൺഗ്രസുമായി ലയിച്ചു.
2005 ൽ ഗോവ നിയമസഭയുടെ സ്പീക്കറായി.
2007 നവംബറിൽ മോർമുഗാവോയിൽ നിന്ന് നടന്ന ഉപതിരഞ്ഞെടുപ്പിൽ 14 - പതിനാലാം ലോകസഭയിലേക്ക് തിരഞ്ഞെടുക്കപ്പെട്ടു .
ദക്ഷിണ ഗോവ നിയോജകമണ്ഡലത്തിൽ നിന്ന് 2009 ൽ 15 - ലോകസഭയിലേക്ക് വീണ്ടും തിരഞ്ഞെടുക്കപ്പെട്ടു.
സ്ഥാനാർഥിയാണെങ്കിലും, 2014 ലെ തെരഞ്ഞെടുപ്പിൽ ദക്ഷിണ ഗോവ ലോക്സഭാ സീറ്റിലേക്ക് ഇന്ത്യൻ നാഷണൽ കോൺഗ്രസ് പാർട്ടി സ്ഥാനാർത്ഥിത്വം നിഷേധിച്ചു, ഇത് പാർട്ടിക്ക് പുറത്തുള്ള രാഷ്ട്രീയ എതിരാളികൾ മുതലെടുത്തു.
അലെക്സിയൊ ഗ്രെഇനൽദൊ ലൗരെൻസെ എന്ന കർട്ടഓറിം എം എൽ എ ക്ക് നൽകി..
സർദിൻ‌ഹ തന്റെ അതൃപ്തി അറിയിച്ചെങ്കിലും കോൺഗ്രസിനോട് വിശ്വസ്തനായി തുടർന്നു.
എന്നിരുന്നാലും, ടിക്കറ്റ് നിഷേധിച്ചതിൽ പ്രതിഷേധിച്ച് സർദിൻഹയുടെ മകൻ ശാലോം സർദിൻ‌ഹ സ്വതന്ത്രനായി തിരഞ്ഞെടുപ്പിൽ മത്സരിച്ചു.
മിസ്റ്റർ ലോറൻകോയും ഷാലോമും തിരഞ്ഞെടുപ്പിൽ പരാജയപ്പെട്ടു, സർദിൻ‌ഹയ്ക്ക് ടിക്കറ്റ് നൽകിയിരുന്നെങ്കിൽ കോൺഗ്രസിന് ഉറപ്പുള്ള വിജയമാകുമായിരുന്നു.
ഗോവയുടെ വികസനത്തിന് പ്രത്യേകിച്ചും വിദ്യാഭ്യാസം, കൃഷി, കായികം എന്നിവയിൽ നിരവധി സംഭാവനകൾ നൽകിയിട്ടുണ്ട്.
പാർലമെന്റ് അംഗമായിരുന്ന അവസാന കാലയളവിൽ (2009-2014) ലോക്സഭയിലെ ഏറ്റവും അഭിമാനകരമായ സമിതിയായ എസ്റ്റിമേറ്റ്സ് കമ്മിറ്റി ചെയർമാനായി അദ്ദേഹത്തെ നിയമിച്ചു.
1950 മുതൽ കമ്മിറ്റിയുടെ 25-ാമത്തെ ചെയർമാനും ഏറ്റവും കൂടുതൽ കാലം സേവനമനുഷ്ഠിച്ച അഞ്ച് ചെയർമാന്മാരിൽ ഒരാളുമായിരുന്നു അദ്ദേഹം.
ഫ്രാൻസീസ് ഡ്രേക്ക് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പതിനാറാം നൂറ്റാണ്ടിൽ ഭൂമിയെച്ചുറ്റി നാവിക പര്യടനം നടത്തിയ ബ്രിട്ടീഷുകാരനായ നാവികനാണു് സർ ഫ്രാൻസീസ് ഡ്രേക്ക് സ്പെയിനിന്റെ നാവികപ്പടയ്ക്കെതിരായ ആക്രമണങ്ങൾക്കു നേതൃത്വം നല്കിയ ഇദ്ദേഹം അക്കാലത്തെ ഏറെ ശ്രദ്ധേയനായ ബ്രിട്ടീഷു് നാവികനായിരുന്നു .
ഡെവൺഷയറിലെ ടാവിസ്റ്റോക്കിൽ, കർഷകനും മതപ്രവർത്തകനുമായിരുന്ന എഡ്മണ്ട് ഡ്രേക്കിന്റെ പുത്രനായി 1540 ഫെബ്രുവരി 15നാണു് ഇദ്ദേഹം ജനിച്ചുതു്.
1596 ജനുവരി 27നു പനാമയിലാണ് അദ്ദേഹം അന്തരിച്ചത്.
അവലംബം ↑ Theodor de Bry Archived 2011-08-22 at the Wayback Machine .
↑ അന്ന് നിലവിലുണ്ടായിരുന്ന ഇംഗ്ലീഷ് കലണ്ടർ പ്രകാരം വർഷം ആരംഭിച്ചിരുന്നത് ഗൃഗോറിയൻ കലണ്ടർ പ്രകാരമുള്ള മാർച്ച് 25നായിരുന്നതിനാൽ അദ്ദേഹത്തിന്റെ മരണത്തീയതി 1596 ജനുവരി 27 എന്നു കണക്കാക്കുന്നു.
ഫ്രാൻസെസ് അഡെലൈൻ (ഫാന്നി) സിവാർഡ്
ഫ്രാൻസെസ് അഡലൈൻ "ഫാന്നി" സിവാർഡ് (ജീവിതകാലം : ഡിസംബർ 9, 1844 - ഒക്ടോബർ 29, 1866) അമേരിക്കൻ ഐക്യനാടുകളുടെ സ്റ്റേറ്റ് സെക്രട്ടറി വില്യം എച്ച്. സിവാർഡിന്റേയും അദ്ദേഹത്തിന്റെ പത്നി ഫ്രാൻസെസ് അഡെലൈൻ മില്ലറുടേയും പുത്രിയായിരുന്നു.
ദമ്പതികൾക്ക് ജനിച്ച അഞ്ചു മക്കളിൽ അവസാനത്തേതും പ്രായപൂർത്തി പ്രാപിച്ച അവരുടെ ഏക മകളുമായിരുന്നു ഫാന്നി.
1844 ഡിസംബർ 9 ന് ന്യൂയോർക്കിലെ ആബണിലാണ് ഫ്രാൻസെസ് സിവാർഡ് ജനിച്ചത്.
ഫ്രാൻസെസിന്റെ പിതാവ് പ്രമുഖനായ ഒരു വിഗ് പാർട്ടിക്കാരനും ന്യൂയോർക്കിലെ ഗവർണറായി സേവനമനുഷ്ഠിച്ചയാളും റിപ്പബ്ലിക്കൻ പാർട്ടിയിൽ ചേർന്ന് പിന്നീട് അമേരിക്കൻ ഐക്യനാടുകളുടെ സെനറ്റർ ആയിത്തീരുകയും പ്രസിഡന്റ് എബ്രഹാം ലിങ്കന്റേയും ആൻഡ്രൂ ജോൺസണന്റേയും കീഴിൽ സ്റ്റേറ്റ് സെക്രട്ടറിയായി സേവനമനുഷ്ടിക്കുകയും ചെയ്തയാളായിരുന്നു.
ഒരു ജഡ്ജിയുടെ മകളും കരുത്തയായ അടിമത്ത വിരുദ്ധ പോരാളിയുമായിരുന്ന മാതാവിന്റെ പേരാണ് അവർക്കു നൽകപ്പെട്ടത്.
↑ Walter Stahr, Seward: Lincoln's Indispensable Man , 2013, page 89 ↑ U.S. Senate Historian, Biography, William H. Seward , retrieved December 23, 2013 ↑ John M. Taylor, William Henry Seward: Lincoln's Right Hand , 1996
ഫ്രാൻസിസ്ക മുതാപ്പി
ഫ്രാൻസിസ്ക മുതാപ്പി (Francisca Mutapi) ഗ്ലോബൽ ഹെൽത്ത് ഇൻഫെക്ഷൻ ആൻഡ് ഇമ്മ്യൂണിറ്റിയിൽ പ്രൊഫസറും എഡിൻബർഗ് സർവകലാശാലയിലെ ഗ്ലോബൽ ഹെൽത്ത് അക്കാദമിയുടെ കോ-ഡയറക്ടറും നാഷണൽ ഇൻസ്റ്റിറ്റ്യൂട്ട് ഫോർ ഹെൽത്ത് റിസർച്ച് (എൻഐഎച്ച്ആർ) ഗ്ലോബൽ ഹെൽത്ത് റിസർച്ച് യൂണിറ്റിന്റെ ഡെപ്യൂട്ടി ഡയറക്ടറുമാണ്.
എഡിൻബർഗ് സർവകലാശാലയിൽ നിന്ന് പ്രൊഫസർ പദവി ലഭിച്ച ആദ്യത്തെ കറുത്തവർഗക്കാരിയാണ് അവർ.
മുത്താപി ജനിച്ചതും വളർന്നതും സിംബാബ്‌വെയിലാണ് .
1991- ൽ സിംബാബ്‌വെ യൂണിവേഴ്‌സിറ്റിയിൽ നിന്ന് ബയോളജിക്കൽ സയൻസസിൽ ബിരുദം നേടി, ബിഎസ്‌സി പ്രോഗ്രാമുകൾക്കുള്ള വിദ്യാർത്ഥി അവാർഡും ബയോളജിക്കൽ സയൻസസിലെ മികച്ച ബിഎസ്‌സി ഹോണേഴ്‌സ് വിദ്യാർത്ഥിക്കുള്ള അവാർഡും നേടി.
ബെയ്റ്റ് ട്രസ്റ്റ് സ്കോളറായി ഓക്സ്ഫോർഡ് യൂണിവേഴ്സിറ്റിയിൽ ബയോളജിക്കൽ സയൻസസിൽ ഡിഫിൽ നേടി.
അവൾ ഓക്‌സ്‌ഫോർഡിലെ ലിനാക്രെ കോളേജിലെ പൂർവ്വ വിദ്യാർത്ഥിയാണ്.
കരിയർ ബിൽഹാർസിയയുടെ ജീവിതചക്രം ( ഷിസ്റ്റോസോമിയാസിസ് )
പിഎച്ച്‌ഡി പൂർത്തിയാക്കിയ ശേഷം, 1997 മുതൽ 1999 വരെ ഇൻസ്റ്റിറ്റ്യൂട്ട് ഓഫ് ട്രോപ്പിക്കൽ മെഡിസിൻ ആന്റ്‌വെർപ്പിലായിരുന്നു മുത്താപിയുടെ പോസ്റ്റ്ഡോക്ടറൽ പരിശീലനം.
അവർ ഓക്‌സ്‌ഫോർഡിലെ സെന്റ് ഹിൽഡസ് കോളേജിലും ഓക്‌സ്‌ഫോർഡ് യൂണിവേഴ്‌സിറ്റിയിലെ സുവോളജി ഡിപ്പാർട്ട്‌മെന്റിലും ലക്ചർഷിപ്പുകൾ നേടി .
ബിർക്ക്‌ബെക്ക് കോളേജിലെ മൈക്രോബയോളജി വിഭാഗത്തിലും ഗ്ലാസ്‌ഗോ യൂണിവേഴ്‌സിറ്റിയിലെ ക്ലിനിക്കൽ വെറ്ററിനറി സ്റ്റഡീസ് വകുപ്പിലും അവർ ജോലി ചെയ്തിട്ടുണ്ട്.
2002-ൽ മുതാപ്പി മെഡിക്കൽ റിസർച്ച് കൗൺസിൽ ട്രെയിനിംഗ് ഫെലോഷിപ്പിൽ എഡിൻബർഗ് സർവകലാശാലയിൽ ചേർന്നു.
എഡിൻബർഗ് സർവകലാശാലയിലെ സ്കൂൾ ഓഫ് ബയോളജിക്കൽ സയൻസസിലെ റീഡർ എന്ന നിലയിൽ, മുത്താപിയുടെ ഗവേഷണം ആഗോള ആരോഗ്യം, ഉഷ്ണമേഖലാ രോഗങ്ങൾ എന്നിവയിലായിരുന്നു, പ്രത്യേകിച്ച് ഒച്ചുകളിൽ വികസിക്കുന്ന പരാന്നഭോജികൾ മൂലമുണ്ടാകുന്ന ഒരു രോഗമായ ഷിസ്റ്റോസോമിയാസിസ് / ബിൽഹാർസിയയെക്കുറിച്ചുള്ള പഠനത്തിൽ പ്രത്യേക ശ്രദ്ധ നേടിയിരുന്നു.
ലോകാരോഗ്യ സംഘടനയും (ഡബ്ല്യുഎച്ച്ഒ) ഫാർമസ്യൂട്ടിക്കൽ കമ്പനിയായ മെർക്ക് കെജിഎയും പൊതുജനാരോഗ്യ പ്രശ്‌നമായി ബിൽഹാർസിയയുടെ മുൻ‌ഗണനയ്ക്ക് അവരുടെ പ്രവർത്തനങ്ങൾ സംഭാവന നൽകി.
2012-ൽ റോയൽ സൊസൈറ്റി ഓഫ് എഡിൻബർഗിലെ യംഗ് അക്കാദമിയുടെ സ്ഥാപക അംഗങ്ങളിൽ ഒരാളായിരുന്നു മുതാപി.
2015-ൽ ആഫ്രിക്കൻ അക്കാദമി ഓഫ് സയൻസസിന്റെ ഫെലോ ആയി തിരഞ്ഞെടുക്കപ്പെട്ടു കൂടാതെ സിംബാബ്‌വെ അക്കാദമി ഓഫ് സയൻസസിന്റെ ഫെലോയുമാണ്.
മുതാപി നിലവിൽ ഗ്ലോബൽ ഹെൽത്ത് ഇൻഫെക്ഷൻ ആൻഡ് ഇമ്മ്യൂണിറ്റിയിൽ പ്രൊഫസറാണ്, കൂടാതെ എഡിൻബർഗ് സർവകലാശാലയിലെ ഗ്ലോബൽ ഹെൽത്ത് അക്കാദമിയുടെ കോ-ഡയറക്ടറുമാണ്.
ശാസ്ത്രം, സാങ്കേതിക വെല്ലുവിളികൾ, സാമൂഹിക സാമ്പത്തികശാസ്ത്രം എന്നിവ കണക്കിലെടുത്ത് ആഫ്രിക്കൻ രാജ്യങ്ങളിൽ തെളിവ് അടിസ്ഥാനമാക്കിയുള്ള നയങ്ങളെക്കുറിച്ചുള്ള ഗവേഷണം നടപ്പിലാക്കുന്നതിന് സമഗ്രമായ സമീപനം സ്വീകരിക്കുന്ന NIHR ഗ്ലോബൽ ഹെൽത്ത് റിസർച്ച് യൂണിറ്റ് TIBA  ഡെപ്യൂട്ടി ഡയറക്ടർ കൂടിയാണ് മുതാപി.
2018-ൽ മുതാപിക്ക് എഡിൻബർഗ് സർവകലാശാലയുടെ ചാൻസലർ അവാർഡ് ലഭിച്ചു.
അടുത്ത വർഷം യുകെ ഗ്ലോബൽ ചലഞ്ചസ് റിസർച്ച് ഫണ്ടിന്റെ ഉപദേശക സമിതിയിൽ മുത്താപി അംഗമായി.
അവരുടെ ശാസ്ത്രീയ പ്രവർത്തനത്തിന് പുറമേ, മുത്താപി ഒരു ചിത്രകാരിയാണ്, സിംബാബ്‌വെയിലെ വിദ്യാഭ്യാസത്തെ പിന്തുണയ്ക്കുന്നതിനായി അവരുടെ ജോലിയിൽ നിന്നുള്ള ഫണ്ട് ഉപയോഗിക്കുന്നു.
പാരസൈറ്റ് ഇമ്മ്യൂണോ-എപ്പിഡെമിയോളജി ഗ്രൂപ്പായ എഡിൻബർഗ് സർവകലാശാലയിലെ മുതാപിയുടെ ലാബ് വ്യക്തികൾക്കുള്ളിലും പ്രധാനമായും ആഫ്രിക്കയിലെ ജനസംഖ്യയിലുടനീളമുള്ള ഹെൽമിൻത്തുകളോടുള്ള രോഗപ്രതിരോധ പ്രതികരണങ്ങളെക്കുറിച്ച് ഗവേഷണം നടത്തുന്നു.
കൂടാതെ, സ്കിസ്റ്റോസോമിയാസിസ് അണുബാധയ്‌ക്കെതിരെ ഫലപ്രദമായ ഒരേയൊരു മരുന്നായ പ്രസിക്വാന്റലിന്റെ രൂപീകരണം കുട്ടികൾക്കായി വികസിപ്പിക്കുന്നതിൽ അവരുടെ ഗവേഷണം ശ്രദ്ധ കേന്ദ്രീകരിക്കുന്നു.
നിലവിൽ ഈ മരുന്ന് ഒരു വലിയ ഗുളികയാണ്, അത് ഉയർന്ന അപകടസാധ്യതയുള്ള പ്രദേശങ്ങളിലെ കുട്ടികൾ കഴിക്കാൻ ബുദ്ധിമുട്ടുകയും പലപ്പോഴും കഴിക്കാൻ മടിക്കുകയും ചെയ്യുന്നു.
ബിൽഹാർസിയ ഉൾപ്പെടെയുള്ള ഹെൽമിൻത്ത് വിരകളുടെ അണുബാധയ്ക്കുള്ള വാക്സിനുകൾ നിലവിൽ ലഭ്യമല്ല.
ഈ പരാന്നഭോജികൾക്കായി പുതിയ വാക്സിൻ കാൻഡിഡേറ്റുകൾ വികസിപ്പിക്കുന്നതിനുള്ള പ്രോട്ടിയോമിക്സ് സമീപനങ്ങൾക്ക് തുടക്കമിടുകയാണ് മുതാപി.
ഫലപ്രദമായ വാക്സിനുകളുടെ ചേരുവകളായ മാസ് സ്പെക്ട്രോമെട്രി ഫൈൻഡ് പാരസൈറ്റ് ആന്റിജനുകൾ (അഡാപ്റ്റീവ് ഇമ്മ്യൂൺ റെസ്പോൺസ് സജീവമാക്കുന്ന പ്രോട്ടീനുകൾ) ഉപയോഗിക്കുന്നത് ഇതിൽ ഉൾപ്പെടുന്നു.
ആഫ്രിക്കയിലെ ദരിദ്രമായ പ്രദേശങ്ങളിൽ ഒന്നിലധികം രോഗാണുക്കളിൽ നിന്ന് അണുബാധ ഉണ്ടാകുന്നത് ഒരു സാധാരണ സംഭവമാണ്.
മലേറിയ , ഷിസ്റ്റോസോമിയാസിസ് കോയിൻഫെക്ഷനുകൾ, ഒന്നിലധികം വ്യത്യസ്ത മലേറിയ സ്പീഷീസുകളിൽ നിന്നുള്ള അണുബാധകൾ എന്നിങ്ങനെയുള്ള നിരവധി ഉദാഹരണങ്ങളിൽ മുതാപി ഗവേഷണത്തിന് തുടക്കമിട്ടിട്ടുണ്ട്.
പകർച്ചവ്യാധി എപ്പിഡെമിയോളജി പ്രൊഫസറായ മാർക്ക് വൂൾഹൗസിനെ മുത്താപി വിവാഹം കഴിച്ചു.
റഫറൻസുകൾ ↑ Man cleared in ‘go home’ race row on Lismore , The Oban Times ↑ ↑ ↑ ↑ ↑ ↑ ↑ ↑ 1 2 ↑ ↑ ↑ ↑ ↑ ↑ ↑ ↑ ↑ {{ cite journal }} :  CS1 maint: unflagged free DOI ( link ) ബാഹ്യ ലിങ്കുകൾ ജീവശാസ്ത്രജ്ഞനെന്ന നിലയിലുള്ള തന്റെ കരിയറിനെക്കുറിച്ചും ഉഷ്ണമേഖലാ രോഗങ്ങളെക്കുറിച്ചുള്ള ഗവേഷണത്തെക്കുറിച്ചും ഫ്രാൻസിസ്ക മുതാപി
ഫ്രാൻസിസ്കോ ഗോയ ഇംഗ്ലീഷ് വിലാസം https://ml.wikipedia.org/wiki/Francisco_Goya
സ്പെയിനിലെ അരഗോണിൽ നിന്നുള്ള ഒരു ചിത്രകാരനും ഫലകനിർമ്മാതാവുമായിരുന്നു ഫ്രാൻസിസ്കോ ഗോയ - Francisco José de Goya y Lucientes - ( മാർച്ച് 30 , 1746 - ഏപ്രിൽ 16 , 1828 ).
സ്പെയിനിലെ രാജകുടുംബത്തിന്റെ ഔദ്യോഗിക ചിത്രകാരനും ദിനവൃത്താന്തകനുമായിരുന്നു അദ്ദേഹം.
പൗരാണിക കലാനായകന്മാരിൽ അവസാനത്തെയാളും ആധുനികരിൽ മുമ്പനും ആയി ഗോയ കണക്കാക്കപ്പെടുന്നു.
ഗോയയുടെ കലയിലെ വസ്തുനിഷ്ഠ-വിധ്വംസക സ്വഭാവങ്ങളും നിറങ്ങൾ കൈകാര്യംചെയ്യുന്നതിൽ അദ്ദേഹം കാട്ടിയ  ചങ്കൂറ്റവും, പിൽക്കാലകലാകാരന്മാരായ എഡ്വേർഡ് മാനെറ്റ് പാബ്ലോ പിക്കാസോ തുടങ്ങിയവർ മാതൃകയാക്കി ജീവിതരേഖ ആദ്യകാലം
സ്പെയിനിലെ അരഗോൺ പ്രവിശ്യയിലെ ഫ്യൂവെൻഡെറ്റോഡോസ് എന്ന സ്ഥലത്ത് ജോസ് ബെനിറ്റോ ഗോയ, ഗാർസിയ ലൂസിയെന്റെസ് എന്നിവരുടെ മകനായാണ് ഗോയ ജനിച്ചത്.
ബാല്യം കഴിച്ചത് ഫ്യൂവെൻഡെറ്റോഡോസിലാണ്.
ആഭരണങ്ങളിലും പ്രതിമകളിലും മറ്റും സ്വർണ്ണം പൂശുന്ന ജോലിയായിരുന്നു പിതാവിന്റേത്.
1749-ൽ കുടുംബം സരഗോസ എന്ന സ്ഥലത്ത് ഒരു പുതിയ വീടുവാങ്ങുകയും ഏതാനും വർഷങ്ങൾക്കുശേഷം അങ്ങോട്ട് താമസം മാറ്റുകയും ചെയ്തു.
എസ്കുലാസ് പിയസിലായിരുന്നു ഗോയയുടെ സ്കൂൾ വിദ്യാഭ്യാസം.
അവിടെ അദ്ദേഹം മാർട്ടിൻ സപാറ്റർ എന്നയാളുമായി അടുത്ത സൗഹൃദത്തിലായി.
വർഷങ്ങളിലൂടെ അവർ കൈമാറിയ കത്തുകൾ പിൽക്കാലത്ത് ഗോയയുടെ ജീവചരിത്രകാരന്മാർക്ക് വിലപ്പെട്ട രേഖകളായി.
പതിനാലാമത്തെ വയസ്സിൽ ഗോയ പ്രഖ്യാത ചിത്രകാരനായ ജൊസ് ലുയന്റെ(Jose Lujan) കീഴിൽ തൊഴിൽ പരിശീലനത്തിനുചേർന്നു.
തുടർന്ന് അദ്ദേഹം മാഡ്രിഡിലേക്ക് പോയി.
അവിടെ സ്പെയിനിലെ രാജകുടുംബവുമായി അടുപ്പമുണ്ടായിരുന്ന ചിത്രകാരൻ ആന്റൻ റഫേൽ മെങ്ങ്‌സിന്റെ ശിഷ്യത്വം സ്വീകരിച്ചെങ്കിലും ഗുരുവുമായി കലഹിക്കുകയും പരീക്ഷകളിൽ മോശം ഫലങ്ങൾ നേടുകയും ചെയ്തു.
1763-ലും 1766-ലും സുകുമാരകലകളുടെ രാജകീയ അക്കാഡമിയിൽ പ്രവേശനത്തിനായി സ്വന്തം രചനകൾ സമർപ്പിച്ചെങ്കിലും പ്രവേശനം നിഷേധിക്കപ്പെട്ടു.
1771-ൽ റോമിലേക്ക് പോയ ഗോയ അവിടത്തെ പർമ നഗരം നടത്തിയ ഒരു ചിത്രരചനാമത്സരത്തിൽ രണ്ടാം സമ്മാനം നേടി.
അതേവർഷം ഒടുവിൽ അദ്ദേഹം സരഗോസയിലേക്ക് മടങ്ങി.
അവിടത്തെ പ്രഖ്യാതമായ സ്തംഭത്തിന്റെ ബസിലിക്കായിലും (Basilica of the Pillar) ഔലാ ഡീ എന്ന സന്യാസമന്ദിരനോടുചേർന്ന ചാപ്പലിലും സോബ്രാദിയൽ കൊട്ടാരത്തിലും മറ്റും ചിത്രപ്പണികൾ  നിർവഹിച്ചു.
ഫ്രാൻസിസ്കോ ബയേവ് സുബിയാസ് എന്ന ചിത്രകാരന്റെ കീഴിൽ പരിശീലനം നേടിയ ഇക്കാലത്താണ് ഗോയയുടെ രചനകൾ പിന്നീട് അദ്ദേഹത്തെ ഏറെ ശ്രദ്ധേയനാക്കിയ ഭാവസങ്കീർണ്ണതകൾ പ്രകടിപ്പിക്കാൻ തുടങ്ങിയത്.
1808 മേയ് മൂന്ന് , 1814-ൽ കാൻവാസിൽ വരച്ച എണ്ണച്ചിത്രം; മാഡ്രിഡിലെ മ്യൂസിയോ ദെൽ പ്രദോയിലാണിതിപ്പോൾ പക്വതയും അംഗീകാരവും
1774-ൽ ഗോയ, ബയേവിന്റെ സഹോദരി ജോസെഫായെ വിവാഹം കഴിച്ചു.
ഈ വിവാഹവും, 1765 മുതൽ ബയേവിനുണ്ടായിരുന്ന രാജകീയ സുകുമാരകലാ അക്കാദമിയിലെ അംഗത്വവും കൊട്ടാരത്തിലെ അലങ്കാരപ്പണികളുടെ ചുമതല കിട്ടാൻ ഗോയയെ സഹായിച്ചു.
അടുത്ത അഞ്ചു വർ‍ഷത്തിനിടെ അദ്ദേഹം 42 അലങ്കാര ഡിസൈനുകൾ രൂപകല്പന ചെയ്തു.
അവയിൽ പലതും എൽ എസ്കോറിയൽ പട്ടണപ്രദേശത്തിന്റെ കന്മതിലുകളുടേയും സ്പെയിനിലെ രാജാക്കന്മാരുടെ പുതിയ കൊട്ടാരമായിരുന്ന എൽ പാദ്രോയുടേയും അലങ്കാരത്തിനായി ഉപയോഗിച്ചു.
ഇതോടെ ഗോയയുടെ കലാനിപുണത രാജാവിന്റെ ശ്രദ്ധയിൽ പെട്ടതിനാൽ, രാജസഭയിൽ അദ്ദേഹത്തിന് സ്ഥാനം ലഭിച്ചു.
വിശുദ്ധ ഫ്രാൻസിസിന്റെ ദേവാലയത്തിലെ തിരശീലയിലെ ചിത്രപ്പണിയും അദ്ദേഹം നിർവഹിച്ചു.
തുടർന്ന് സുകുമാരകലകളുടെ അക്കഡമിയിൽ ഗോയക്ക് അംഗത്വം ലഭിച്ചു.
1783-ൽ സ്പെയിനിലെ രാജാവായിരുന്ന ചാൾസ് മൂന്നാമന്റെ സുഹൃത്ത്, ഫ്ലോറിഡാബ്ലാങ്കയിലെ പ്രഭു സ്വന്തം ഛായാചിത്രം വരയ്‍ക്കാൻ ഗോയയെ നിയോഗിച്ചു.
കിരീടാവകാശിയായിരുന്ന ഡോൺ ലൂയീസിന്റേയും സൗഹൃദം സമ്പാദിച്ച ഗോയ, അദ്ദേഹത്തിന്റെ വസതിയിൽ താമസമാക്കി.
രാജാവുമായും രാജ്യത്തിലെ ശ്രദ്ധേയരായ മറ്റു വ്യക്തികളുമായും അദ്ദേഹം അടുപ്പത്തിലായി.
ഗോയയുടെ പ്രോത്സാഹകരുടെ ഗണത്തിൽ ഒസൂനയിലെ പ്രഭുവും പ്രഭ്വിയും ഉൾപ്പെട്ടിരുന്നു.
അവരുടെ ഛായാചിത്രങ്ങൾ അദ്ദേഹം വരച്ചിട്ടുണ്ട്.
1788-ലുണ്ടായ ചാൾസ് മൂന്നാമന്റെ മരണത്തിനും 1789-ലെ വിപ്ലവത്തിനും ശേഷം ചാൾസ് നാലാമൻ രാജാവിന്റെ ഭരണകാലത്ത് രാജകീയർക്ക് ഗോയയിലുള്ള പ്രീതി പരമാവധിയിലെത്തി.
കാപ്രിക്കോസ്
1792-ൽ കടുത്ത ജ്വരം ബാധിച്ചതിനെത്തുടർന്ന് ബധിരതബാധിച്ച ഗോയ, ഏകാന്തതാപ്രിയനും അന്തർമുഖനുമായി മാറി.
സുഖപ്രാപ്തിയുടെ അഞ്ചുവർഷങ്ങളിൽ അദ്ദേഹം ഫ്രഞ്ചുവിപ്ലവത്തെക്കുറിച്ചും അതിന്റെ തത്ത്വചിന്തയെക്കുറിച്ചും ഏറെ വായിച്ചു.  'കാപ്രിക്കോസ്' എന്ന പേരിൽ നിർമ്മിച്ച വിമർശനാത്മകമായ  ലോഹ ഫലകങ്ങൾ (aquatinted etchings) ഈ മനനത്തിനൊടുവിൽ 1799-ൽ പ്രസിദ്ധീകരിച്ചവയാണ്.
ഈ സൃഷ്ടികളിൽ രേഖപ്പെടുത്തിയ ഇരുണ്ട വെളിപാടുകളുടെ വിശദീകരണം, അവയ്ക്ക് അദ്ദേഹം നൽകിയ ശീർഷകത്തിലുണ്ട്:  "യുക്തിയുടെ ഉറക്കം രാക്ഷസന്മാർക്ക് ജന്മം നൽകുന്നു" എന്നായിരുന്നു ആ ശീർഷകം.
എന്നാൽ ഇവയിൽ പ്രകടമായ കല തീരെ നിരാനന്ദമായിരുന്നില്ല.
ഈ പരമ്പരയിലുൾപ്പെട്ട 'പല്ലുവേട്ട' തുടങ്ങിയ സൃഷ്ടികൾ, ഗോയയുടെ മൂർച്ചയേറിയ പരിഹാസബോധം പ്രകടിപ്പിക്കുന്നുണ്ട്.
അലങ്കാരശീലകളിലെ ഡിസൈനുകളടക്കം ഗോയയുടെ എല്ലാരചനകളേയും ചുറ്റി ബീഭത്സതയുടെ ഒരംശം ഉണ്ടെന്നതാണ് വാസ്തവം.
1800-ൽ വരച്ച ചാൾസ് നാലാമന്റെ കുടുംബം എന്ന ചിത്രം.
തിയോഫിൽ ഗൗത്തിയർക്ക് ഇതിലെ രാജാവിന്റേയും രാജ്ഞിയുടെയും മുഖം കണ്ടപ്പോൾ ഓർമ്മ വന്നത്, "ലോട്ടറികിട്ടിയപ്പോൾ പട്ടണമൂലയിലെ അപ്പക്കടക്കാരന്റേയും ഭാര്യയുടേയും മുഖം പ്രകടിപ്പിച്ച ഭാവം" ആണ് രാജകുടുംബത്തിന്റെ ചിത്രകാരൻ
1786-ൽ ഗോയ ചാൾസ് മൂന്നാമൻ രാജവിന്റെ ചിത്രകാരനായി നിയമിതനായി.
1789-ൽ ചാൾസ് നാലാമൻ അദ്ദേഹത്തെ കൊട്ടാരം ചിത്രകാരനായും നിയമിച്ചു.
1799-ൽ ഗോയ കൊട്ടാരത്തിലെ മുഖ്യചിത്രകാരനായി അംഗീകരിക്കപ്പെട്ടു.
അമ്പതിനായിരം റീൽസ് ശമ്പളവും ഒരു വാഹനത്തിന്റെ ചെലവിനായി അഞ്ഞൂറു ദുക്കാത്ത് പുറമേയും ആയിരുന്നു വേതനം.
രാജാവിന്റേയും രാജ്ഞിയുടേയും ഛായാചിത്രങ്ങൾ അദ്ദേഹം വരച്ചു.
പുറമേ സമാധാനരാജൻ എന്നറിയപ്പെട്ടിരുന്ന പ്രധാനമന്ത്രിയുടേയും മറ്റുപല പ്രഭുക്കന്മാരുടേയും ചിത്രങ്ങളും.
ഗോയയുടെ ഈ രചനകളൊന്നും  ഒരു മുഖസ്തുതിക്കാരന്റെ രചന ആയി തോന്നിച്ചില്ല.
ചാൾസ് നാലാമന്റെ കുടുംബചിത്രത്തിൽ ഈ 'നയതന്ത്രതയില്ലായ്മ' ഏറെ പ്രകടമാണ്.
സ്പെയിനിലെ ഉപരിവർഗ്ഗത്തില്പ്പെട്ട ഗോയയുടെ സുഹൃത്തുക്കളിൽ പലരും അദ്ദേഹത്തെ തങ്ങളുടെ ചിത്രങ്ങൾ വരയ്ക്കാനേല്പിച്ചു.
ഒസൂനയിലെ ഒൻപതാം പ്രഭു, അദ്ദേഹത്തിന്റെ ഭാര്യ മരിയ ജോസഫാ, അൽബായിലെ പ്രഭു, പ്രഭ്വി തുടങ്ങിയവർ അദ്ദേഹത്തെ തങ്ങളുടെ ചിത്രങ്ങൾ വരക്കാനേല്പിച്ചവരിൽ പെടുന്നു.
അവസാനകാലം ശനി മകനെ തിന്നുന്നു , 1819-ലെ രചന.
കറുത്ത ചിത്രങ്ങൾ എന്ന പരമ്പരയിലെ മറ്റു ചിത്രങ്ങളുടെയെന്നപോലെ ഇതിന്റേയും പേര് ഗോയയുടെ കാലശേഷം മറ്റുള്ളവർ നൽകിയതാണ്.
1808 മുതൽ 1816 വരെ നടന്ന ഉപദ്വീപയുദ്ധത്തിൽ (Penninsuslar War) ഫ്രഞ്ച് സൈന്യം സ്പെയിൻ കീഴടക്കിയപ്പോൾ, പുതിയ ഭരണാധികാരികൾ നേരത്തേയുണ്ടായിരുന്നവരെപ്പോലെ, ഗോയക്ക് കൊട്ടാരത്തിൽ സ്ഥാനം നൽകി.
1812-ൽ പത്നി ജോസഫാ മരിക്കുമ്പോൾ ഗോയ, മാമെലൂക്കുകളുടെ മുന്നേറ്റം 1808 മേയ് മൂന്ന് എന്നീ ചിത്രങ്ങളുടേയും യുദ്ധത്തിന്റെ ദുരിതങ്ങൾ എന്ന പരമ്പരയിലെ ഫലകങ്ങളുടേയും നിർമ്മിതിയിൽ മുഴുകിയിരിക്കുകയായിരുന്നു.
ഫെർഡിനാൻഡ് ഏഴാമൻ രാജാവ് സ്പെയിനിൽ തിരിച്ചെത്തിയപ്പോൾ ഗോയയുമായുള്ള ബന്ധം ഊഷ്മളമായില്ല.
1814-ൽ ഗോയ തന്റെ വീട്ടുസൂക്ഷിപ്പുകാരി ഡോണ ലിയോകാർഡിയക്കും അവൾക്ക് വിവാഹേതരബന്ധത്തിലുണ്ടായ മകൾ റോസാരിയോ വീസിനും ഒപ്പം താമസിക്കുകയായിരുന്നു.
അദ്ദേഹത്തിന്റെ പുത്രി ആയിരുന്നിരിക്കാവുന്ന ആ പെൺകുട്ടി ഗോയയിൽ നിന്ന് ചിത്രകല പഠിച്ചു.
വിശ്രമമില്ലാതെ അദ്ദേഹം വിവിധതരം കലാസൃഷ്ടികളുടെ നിർമ്മിതിയിൽ മുഴുകി.
ഏകാന്തതക്കുവേണ്ടി ഗോയ ബധിരന്റെ വീട് എന്നറിയപ്പെട്ടിരുന്ന ഒരു പുതിയ വീടുവാങ്ങി.
പേരിൽ സൂചനയുള്ള ബധിരൻ ഗോയ ആയിരുന്നില്ല.
വീട്ടിൽ നേരത്തേ താമസിച്ചിരുന്ന ആളെയാണ് അത് സൂചിപ്പിച്ചത്.
ആ വീട്ടിലാണ് അദ്ദേഹം കറുത്ത ചിത്രങ്ങൾ വരച്ചത്.
1824-ൽ ഗോയ സ്പെയിൻ വിട്ട് ഫ്രാൻസിലെത്തി താമസമാക്കി.
ഇടക്ക് 1826-ൽ മടങ്ങിവന്നപ്പോൾ വലിയ സ്വീകരണം കിട്ടിയെങ്കിലും അനാരോഗ്യത്തിൽ അദ്ദേഹം ഫ്രാൻസിലെ ബോർഡോയിലേക്കുതന്നെ മടങ്ങി.
അവിടെ 1828-ൽ എൺപത്തിരണ്ടാമത്തെ വയസ്സിലായിരുന്നു അന്ത്യം.
ചാൾസ് നാലാമൻ, ഫെർഡിനാൻഡ് ഏഴാമൻ എന്നീ രാജാക്കന്മാരടക്കമുള്ള സ്പെയിനിലെ രാജകുടുംബാംഗങ്ങളുടെ ചിത്രങ്ങൾ ഗോയ വരച്ചിട്ടുണ്ട്.